Carlos Núñez actuarà al Castell d'Alaquàs el pròxim 5 de juny
03/06/2004 10:24:00

# Carlos Núñez actuarà al Castell d'Alaquàs el pròxim 5 de juny

*   03/06/2004 10:24:00
*   [Imprimir](#)
*   Compartir
*    https://www.alaquas.org/documento.asp?id\_do=9222

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9222%2F0&title=Ajuntament%20d%27Alaqu%C3%A0s.%20Premsa.Carlos%20N%C3%BA%C3%B1ez%20actuar%C3%A0%20al%20Castell%20d%27Alaqu%C3%A0s%20el%20pr%C3%B2xim%205%20de%20juny)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9222/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9222/9222_Form_4.jpg)](https://www.alaquas.org/ficheros/documentos/2004/2/9222/9222_Form_10.jpg "<a href='https://www.alaquas.org/ficheros/documentos/2004/2/9222/9222_Form_10.jpg' target=_blank><i class='fa fa-external-link' aria-hidden='true'></i>.Carlos Núñez actuarà al Castell d'Alaquàs el pròxim 5 de juny</a>")

Molt més que un gaiter i flautista, és un pioner, investigador, productor, comunicador carismàtic, ambaixador de cultura i portarà al Castell l'aire del folklore gallec

Podem dir que la senya d'identitat de Carlos Núñez és la gaita. La seua música, identificació internacional de Galícia, ha donat la volta al món i ha aconseguit fer gaudir al públic amb el seu estil particular de tocar la gaita, compartint escenari amb els més grans.

El seu grup de directe inclou sis músics tocant: guitarra, bouzouki, violí, acordió, baix, bateria i percussió. Serà el 5 de juny a partir de les 22:30 hores de la nit quan es podrà disfrutar en directe de la seua actuació al Castell d'Alaquàs.

Aquest concert és el cinqué des què s'encetara la programació cultural del Castell de l'any 2004. Altres artistes que han passat pel monument renaixentista enguany han sigut Rosana, que ens deixà tot el seu vitalisme i la seua alegria; Ismael Serrano, que mostrà amb les seues cançons sempre reivindicatives el seu compromís social; i José Mercé, que no deixà cap dubte del seu art flamenc. Ara és el torn de Carlos Núñez, un gaiter pur i original que de segur omplirà el claustre del Castell.

El brot de l'art de Carlos Núñez ja es feia notar als vuit anys quan començà a tocar la gaita, als dotze va ser convidat per l'Orquestra Simfònica de Lorient (Francia) a tocar com a solista, el 1998 va enregistrar amb el grup The Chieftains participant en la banda sonora de la pel·lícula "Isla del Tesoro" interpretada per Charles Heston i Oliver Reed. I a partir d'ací, ha anat arrelant com a músic, enregistrant amb ells en diverses ocasions per als seus propis discs o per als dels irlandesos.

El 1996 dóna el primer fruit, "A Irmande das Estrelas", disc en solitari que ja compta amb col·laboracions de luxe amb Dulce Pontes o Luz Casal. S'anomena així per l'ancestral pelegrinatge que segueixen les estrelles de la Via Làctia fins a Santiago de Compostel·la, el CD va ser disc de platí a Espanya per vendes de més de 100.000 còpies.

Sembrant i arreplegant fruits, Carlos es prepara per al segon treball "Os amores Libres", continuant el creixement que havia començat amb el primer àlbum i amb el suport de més de cent músics, el va situar al número tres de les llistes de vendes. A la setmana es va convertir en Disc d'Or amb una venda de 250.000 còpies només a Espanya des de la seua publicació en abril de 1999.

El tercer treball, "Mayo Longo", editat en juliol de 2000 continua en la mateixa línia que els treballs anteriors, si bé, introdueix un cert toc _pop_ criticable per alguns però, que fa que l'ànima i la tradició gallega ens envolte amb novetat i distinció personal. Hi podem trobar alguns eixarts, un parell de poesies de Rosalía de Castro, escriptora símbol de la cultura gallega, i un agregat de la veu de Roger Hodgson, legendari vocalista i cap de Supertramp, a més de dos interpretacions preses en directe en el Zenith de París el 16 de març de 1998, on Carlos Núñez estigué acompanyat per Donald Shaw en teclat al primer tema i per Dan Ar Braz i l'Heritage des Celtes, al segon. Tot açò fa d'aquest disc un treball molt curat des de qualsevol punt de mira.

I finalment, amb la mateixa companyia que va enregistrar els anteriors discs, discogràfica BMG, arriba "Todos os Mundo", disc que ell mateix explica: "se trata de un disco ineludible, un clásico en la industria de la música y una buena manera de hacer balance. He dejado que las canciones fluyeran, desechando el material con más carne".

Flamenc, _pop_, música celta o medieval, enramat d'un mateix tronc, en arrels a una terra, Galícia, i que esperem també germine a Alaquàs.